Publication: Magyar Közlöny
Issue: MK-2002-85 (Year: 2002, Number: 85)
Era: 1990-2004
Section: [3. számú melléklet a 46/2001. (XII. 22.) OM rendelethez]
Paragraph Index: 92

2. Önismeret, pályaválasztás Célok és feladatok Az általános és középiskolás korosztály érzékeny minden õt érõ érzelmi és értelmi hatásra. E hatások feldolgozásában a kollégistának a család helyett (esetleg mellett) a kollégiumi közösség nyújt segítséget. Az önismereti foglalkozások elsõsorban e hatások feldolgozását segítik elõ, azért, hogy támogassák az identitás megerõsítését és a mentálhigiéné ápolását, fejlesztését. Az önismereti foglalkozások célja a kollégista személyiségének, jellemének, aktuális pszichés állapotának megismerése és fejlesztése egyénileg és csoportban. A pszichés, „belsõ történések” tudatosítása, önmaguk mélyebb ismerete elõsegíti az alkalmazkodást, beilleszkedést, saját helyük felismerését szûkebb és tágabb környezetükben, felkészít a konfliktusok megoldására, az önbizalom, az önértékelés, a pályakép felépítésére, az önmenedzselés megalapozására. Az önismeret és egyéni fejlesztés mellett fontosnak tartjuk az egyéni és közösségi motívumok, a célrendszer és értékrend megismerését, alakítását, a kollégista társadalmi orientálódásban való segítését, az egyéni törekvések és közösségi érdekek, lehetõségek egyeztetését, az érdekvédelmi és érdekegyeztetési technikák gyakorlását is. Mindezzel elsõsorban a fiatalok önismeretének és erkölcsiségének alakulásához járulunk hozzá. A kollégiumi együttélés feltétele a közösen meghatározott szabályok betartása, a bizalmi légkör kialakítása a csoportban, a közösségben. A „kollégiumi közösségi tudat” kiépítése a kollégiumi közösség minõségének jelzõje lehet. Ugyancsak a jó kollégiumi légkör alapvetõ feltétele a kölcsönös bizalom a diákok és a tanárok között. Fejlesztési követelmények 1—8. évfolyam Ismerje meg a személyiség jellemzõit, az ember tulajdonságait. Tanulja meg, hogy a családi, az iskolai, a kollégiumi közösség milyen jellemzõket vár el tõle. Törekedjen önmaga tulajdonságainak, képességeinek megismerésére, fejlesztésére. Tudja, mit tehet közvetlen környezetéért, csoportjáért, kollégiumáért. Felelõsen teljesítse kollégiumi és iskola megbízatásait. Értse, miért van szükség az alapvetõ magatartási szabályok megtartására. Törekedjen a konfliktusok feloldására. Legyen nyitott az értékek felismerésére és elfogadására. Tudatosuljon a tanulóban a pálya és a személyiség megfelelésének jelentõsége. Tudja összehasonlítani az egyes pályák jellemzõit. Idõkeret: 3 óra Ki vagyok én? Önismereti készségek és képességek kialakítása, fejlesztése. Az ember külsõ és belsõ tulajdonságai (test, lélek, szellem). A személyiségprofil összetevõi, tartalmai. Értelmi képességeink (adottságok, tanulás, gondolkodás, intelligencia). Érzelmeink és indulataink (félelem, harag, agresszió, részvét, öröm, szeretet). Belsõ mozgatóerõink (élettani, biztonsági, értelmi szükségletek, a szeretet és a megbecsülés szükséglete, a szépség, a rend és az önmegvalósítás iránti igény). — Történetek értelmezése, beszélgetések másokról (irodalmi és mûvészeti példák) és önmagunkról. — A lelki folyamatok megfigyelése és megjelenítése szóban, írásban. Témakörök Tartalmak, tevékenységek 2002/85. szám Az egyén és a társadalom Az egyén helye a társadalomban. Egyén, család, közösség. A konfliktuskezelés és lehetõségei. Az érzelmek, az érzelmek szerepe. A motiváció és az értékrend. Pályaorientáció A képességek (pl. nyelvi kifejezõkészség, számolási képesség, kézügyesség, fizikai teherbírás, ötletgazdagság, kapcsolatteremtési képesség) meghatározása, felismerése. A különbözõ képességek meghatározása és megismerése különféle eljárások (vizsgálati módszerek) és szituációk segítségével. Érdeklõdési területek ismerete. Az érdeklõdés szerepe a pályaválasztásban. Fejlesztési követelmények 9—14. évfolyam Ismerje az emberi tulajdonságokat, tudja mérlegelni, elemezni döntéseit. Legyen képes bemutatni néhány fontosabb erkölcsi felfogást, valamint tudjon érvelni ellenük vagy mellettük. Ismerje az emberi kapcsolatok létrejöttét elõsegítõ személyiségvonásokat és erényeket. Legyen tudatában a gondosan kiválasztott és mély kapcsolatok értékének. Legyen képes fontos helyzetekben a választási lehetõségek mérlegelésére. Legyen képes a másik ember személyiségének tiszteletére és megértésére, a helyes önismeret kialakítására, önmaga felvállalására. Törekedjen a felelõsségteljes nemi magatartás kialakítására. Tudjon érvelni saját meggyõzõdése mellett, legyen képes mások meggyõzõdését tiszteletben tartani. Legyen képes felismerni az önismeret szerepét a helyes pályaválasztásban, felismerni saját képességeit, és kipróbálni azokat a valóságban. Legyen képes mérlegelni saját pályaválasztási lehetõségeit. Tudjon önállóan tájékozódni a pályaválasztási dokumentumokban. Legyen képes tisztázni a munkahelyi feladatokat és elvárásokat. Tudja alkalmazni az álláskeresés különbözõ technikáit. Tudatosuljon benne, hogy élete során többször pályamódosításra kényszerülhet, ezért is van jelentõsége a folyamatos tanulásnak, önképzésnek. Rendelkezzen megfelelõ ismeretekkel választott szakmájával, hivatásával kapcsolatban, munkaerõ-piaci lehetõségeirõl, munkavállalói szerepérõl. Idõkeret: Ki vagyok én? Reális énkép. Személyiségprofil. Személyiségjellemzõk. Jellem. Megjelenés. Magatartás. Viselkedés. Kapcsolatok (család, barátság, egyéb kapcsolatok) és a kapcsolódás formái és módjai (pl. rokonszenv-ellenszenv, õszinteség-hazugság, alkalmazkodás-önállóság, elõítélet-nyitottság, gyávaság-bátorság). Témakörök Tartalmak, tevékenységek 9. 10. 11. 12. 13—14. 3 óra 3 óra 4 óra 3 óra 2 óra Témakörök Tartalmak, tevékenységek 2002/85. szám Az emberi megnyilvánulások értelmezése és elemzése az életbõl és mûalkotásokból vett példák segítségével. Nemiség, szerelem, házasság. Társismeret. Barátság. A férfi-nõ kapcsolat és a szerelem változatai a különbözõ kultúrákban — feldolgozás irodalmi alkotások, filmek segítségével. A férfi-nõ kapcsolat ma — beszélgetés, vita. Értékek, értékrendek, erkölcsi tulajdonságok. Egymás mellett élõ erkölcsi felfogások értékeinek felismerése, érvelés, vitatkozás ellenük vagy mellettük. Erkölcsi normák változásainak megismerése — gyûjtõmunka a könyvtárban. Pályaorientáció Az eredményes pályaválasztás pszichés összetevõinek feltárása (motiváció, érdeklõdés, képességek, környezet stb.). Tájékozódás a pályaválasztás, pályaismeret dokumentumaiban, ismeretforrásaiban, eligazodás a pályaválasztási alapfogalmakban. Az álláskeresés folyamata és technikái. A munkavállaló jogai, kötelességei. Azon technikák elsajátítása, amelyek megkönnyítik az álláskeresést, illetve erõsítik a munkaerõ-piaci alkupozíciót, dokumentumok megismerése, megalkotása és szituációk eljátszása segítségével. Hivatás. Hivatástudat. Felkészülés az esetleges pályakorrekciókra. Az élethosszig tartó tanulás fontosságának felismerése.

Source: https://magyarkozlony.hu/hivatalos-lapok/6918ea406bb9625b35eb2f71a41c7ab101790860/dokumentumok/b5a222f465bee61107b3e5426d0b0304a8982559/letoltes